Jelaskan 1984 dari Sekolah Menengah Kebangsaan Sematan dalam bahasa melayu

SMK berpindah ke tapak baru di Sematan pada 1 Januari 1984.Sekolah ini merupakan satu projek Bank Dunia dengan kos perbelanjaan bagi pembinaanya adalah dianggarkan berjumlah RM6.5 juta.Mempunyai 1 blok kelas,2 buah makmal,1 bilik sains rumahtangga,1 seni perusahaan,1 blok pentadbiran,4 blok asrama,1 dewan makan,17 kuarters dan 2 buah berek.Kawasan sekolah adalah lebih kurang 50 ekar dan mempunyai tempat kemudahan sukan dan permainan.Bilangan guru bertambah kepada 19 orang,bilangan pelajar adalah 427 oeang,bilangan kakitangan bukan guru adalah 10 orang.Bilangan kelas bertambah 12 buah.Alat-alat kelengkapan yang dibekalkan ke sekolah baru termasuk 2,000 naskah buku perpustakaan alatan sains paduan,alat bengkel seni perusahaan,alat sains rumahtangga dan alatan pendidikkan jasmani.Pengetua SMK Sematan yang kedua ialah Encik Kenneth Chew,terus mengorak langkah.PIBG SMK Sematan ditubuhkan pada 5 Mei 1984 dengan keahlian kira-kira 250 orang ibu bapa.PIBG melaksanakan beberapa projek seperti tempat meletak basikal dilaksanakan oleh guru-guru Daerah Lundu sempena menyambut perayaan Hari Guru 1984. Selain itu beberapa orang waris dari beberapa kampung sekitar Sematan datang kesekolah untuk mendirikan beberapa Projek Tambahan seperti Grand Stand dan pondok menunggu bas dihadapan SMK Sematan. Ia diketuai oleh Ketua Panitia Matapelajaran Seni Perusahaan semasa itu iaitu Cikgu Abdullah dan Cikgu Nazir Ludin. Turut membantu ialah Cikgu Wahap Wak, Cikgu Khilim, Cikgu Kadimin, Cikgu Nawawi, Cikgu Poyeng, Cikgu Dara, Encik Sondot, Encik Morni dan Encik Kamil serta dibantu oleh guru-guru lain.